Թուրքիայի վարչապետ Ահմեդ Դավութօղլուն թուրքական 24 TV հեռուստաընկերությանը տված հարցազրույցում հիշեցրել է, որ ինքն ասել է. «Տեղահանությունը մարդկության դեմ հանցագործություն է [...]: Հայերը մեզ հետ միասին պատմություն են կերտել: Հայերն ու թուրքերը հազարամյակի ընթացքում իրար դեմ ընդհանրապես չէին պատերազմել: Հայ-թուրքական հարաբերությունները սոսկ արյունոտ պատմություն չեն: Թուրքերեն առաջին վեպը հայերեն տառերով է գրվել»:Թուրքական լրատվամիջոցները Դավութօղլուի հայտարարությունը մեկնաբանում են որպես պատասխան Էֆքան Ալայի խոսքին: Թուրքական մի շարք թերթեր հետևյալ վերնագրերն են դրել՝ «Դավութօղլու. Տեղահանությունը մարդկության դեմ հանցագործություն է», «Էֆքան Ալա. մենք տեղահանություն ենք արել»: